Milí rodičia, venujte, prosím, pozornosť nasledujúcim riadkom, ktoré upravujú, ako bezproblémovo zvládnuť vstup do nového školského roka...

* Stále dodržiavame zásady Rúško - Odstup - Ruky.
* Rúško je povinné pre všetkých žiakov a zamestnancov počas prítomnosti v škole.
* Ráno pri vstupe už nebudeme žiakom merať telesnú teplotu, ale vykonáme dezinfekciu rúk.
* Vstup do školy NIE JE podmienený testovaním sa žiaka.
* Pred prvým vstupom do školy odovzdáva žiak tlačivo o bezpríznakovosti (príloha č. 1 zverejnené na stránke ministerstva <https://www.minedu.sk/skolsky-semafor/>). Toto tlačivo je samozrejme možné vyplniť aj elektronicky cez aplikáciu edupage.
* Budeme radi, ak využijete možnosť elektronickej komunikácie a odosielania tlačív (chráňme spolu lesy).
* Stále nechávame vchádzať žiakov tromi vchodmi:
  + oproti zborovni – vchádzajú: 4.A, 5.A ,5.B, 6.A, 9.B
  + vedľa telocvične – vchádzajú: 1.A, 6.B, 9.A
  + služobný vchod - vchádzajú: 2.A, 3.A, 7.A, 7.B, 8.A, 8.B
* Vstup rodičom nie je povolený.
* Vstup umožníme len vo výnimočných prípadoch s tlačivom vyhlásenie o bezpríznakovosti návštevníka (príloha 1a zverejnené na stránke ministerstva <https://www.minedu.sk/skolsky-semafor/> ).
* V prvý deň (štvrtok 2.9.2021) začíname všetci o 7:30 a vchádzame rovno do tried. V prvom ročníku povoľujeme vstup jedného rodiča prváka s dieťaťom do triedy po predložení tlačiva - vyhlásenie o bezpríznakovosti návštevníka).
* Po príhovore cez školský rozhlas privítame prvákov aj  pánom starostom.
* Úvodné stretnutie so školou ukončíme o 8:00 (prihliadame na odchody autobusov).
* V piatok sa budú žiaci učiť 4 vyučovacie hodiny s triednym učiteľom (budeme preberať učebnice, aktualizovať údaje o adresách a kontaktoch, preberať školský poriadok a pod.). Už v piatok začne pracovať školský klub – družina (máme dve oddelenia pod vedením p. Lukáčikovej 2. a 4. ročník a p. Šipkovskej 1. a 3. ročník).
* V piatok zároveň začína prevádzka školskej jedálne. Na stránke školy je možné stiahnuť si tlačivo prihlášky na obed. Je vhodné, aby žiaci už 2.9.2021 priniesli vyplnené tlačivá, aby už v piatok mohli byť odstravovaní. Ak nemáte možnosť stiahnuť si tlačivo, vydáme vám ho v škole. Už vo štvrtok by ste mali mať rozmyslené, či bude vaše dieťa chodiť na stravovanie.
* Od pondelka (6.9.) už postupujeme podľa rozvrhu hodín. V činnosti už bude Centrum voľného času, kde môžu dochádzajúci počkať na príchod autobusu.
* Počas nasledujúcich dní sa budeme riadiť ŠKOLSKÝM SEMAFOROM (manuálom), ktorý je zverejnený na stránke ministerstva <https://www.minedu.sk/skolsky-semafor/>